উনবিংশ শতক এবং বিংশ শতকের শুরুতে, অপেক্ষাকৃত শান্ত সমুদ্রে মুক্তোর ব্যবসার বেশ প্রসারলাভ ঘটেছিল যার ফলে পারস্য উপসাগরীয় অঞ্চলে বসবাসকারী মানুষের আয় এবং কর্মসংস্থান হত। স্থানীয় মানুষের কাছে এটি একটি ভাল অর্থনৈতিক সংস্থান হিসেবে কাজ করত। প্রথম বিশ্বযুদ্ধ এই মুক্তোর ব্যাবসার ওপর অত্যন্ত ক্ষতিকর আঘাত হানে, এরপর ১৯২০র দশকের শেষভাগ ও ১৯৩০র দশকের প্রথমভাগে মহামন্দার ফলে এবং জাপানীরা কৃত্রিম মুক্তো আবিষ্কার করবার ফলে এই শিল্প প্রায় ধ্বংসপ্রাপ্ত হয়। দ্বিতীয় বিশ্বযুদ্ধের পর ধীরে ধীরে এই শিল্প ক্রমাবলুপ্তির পথে চলে যায়, বিশেষত যখন ভারত সরকার পারস্য উপসাগরের আরব দেশগুলি হতে আমদানীকৃত মুক্তোর ওপর প্রচুর পরিমাণে শুল্ক ধার্য করে। এই অঞ্চলে মুক্তোব্যবসার অবক্ষয়ের ফলে খুব কঠিন সময়ের সম্মুখীন হতে হয় এবং এই স্থানের পরিকাঠামোগত উন্নয়নেরও কোন সুযোগ থাকে না।  

ব্রিটিশ যুগ
সীমান্ত সমস্যা
মুক্তো শিল্পের উত্থান এবং পতন
২০০৪-২০০৮